প্রকাশ: সোমবার, ৩০ মার্চ, ২০২০, ১১:১৮ পিএম আপডেট: ৩০.০৩.২০২০ ১:২২ এএম | প্রিন্ট সংস্করণ Count : 14
বরিশাল শের-ই বাংলা মেডিকেল কলেজ হাসপাতালের (শেবাচিম) করোনা ইউনিটে সাড়ে সাত ঘণ্টার ব্যবধানে দুই রোগীর মৃত্যু হয়েছে। পটুয়াখালী জেলার বাসিন্দা ৪৫ বয়সি এক নারী রোববার সকাল সাড়ে সাতটার দিকে মারা যান। এর আগে শনিবার রাত ১২টার দিকে হাসপাতালের একই ইউনিটে ৪৭ বছর বয়সি আরেক পুরুষ রোগী মারা যান। এত অল্প সময়ের ব্যবধানে করোনা ইউনিটে দুই রোগীর মৃত্যুর ঘটনায় চিকিৎসকরা উদ্বিগ্ন হয়ে পড়েছেন। বরিশাল শের-ই বাংলা মেডিকেল কলেজ হাসপাতালের একটি সূত্র এ তথ্য সময়ের আলোকে নিশ্চিত করেছে।
শেবাচিমের জরুরি বিভাগ সূত্রে জানা গেছে, পটুয়াখালী মেডিকেল কলেজ হাসপাতাল থেকে রেফার করার পর শনিবার বিকালে ওই নারীকে শেবাচিমে নিয়ে আসেন। রোগীকে প্রথমে মেডিসিন ইউনিটে এবং পরে করোনা ইউনিটে স্থানান্তর করা হলে রোববার সকালে তার মৃত্যু হয়।
হাসপাতালের পরিচালক বাকির হোসেন বিষয়টি সময়ের আলোকে বলেন, শেবাচিমে করোনাভাইরাস শনাক্তকরণ কোনো কিট নেই। তবুও রোগীদের লক্ষণ দেখে করোনাভাইরাসে আক্রান্ত সন্দেহে হাসপাতালে ভর্তি করা হয়। তাদের মৃত্যুর বিষয়টি সরকারের রোগতত্ত্ব, রোগ নিয়ন্ত্রণ ও গবেষণা প্রতিষ্ঠানকে (আইইডিসিআর) জানানো হয়েছে। তাদের নির্দেশনা অনুযায়ী লাশ দাফনের ব্যবস্থা করা হবে। মারা যাওয়া আরেক ব্যক্তির শ^শুর সাংবাদিকদের বলেন, দীর্ঘদিন ধরে তার জামাতা শ^াসকষ্টজনিত রোগে আক্রান্ত ছিলেন।
হাসপাতাল সূত্র জানায়, করোনা ইউনিটে এখন পাঁচজন রোগী ভর্তি আছেন। তারা কেউ করোনাভাইরাসে আক্রান্ত কি না, সেটা পরীক্ষা-নিরীক্ষা না করে নিশ্চিত বলা যাচ্ছে না।
১ দুঃখ প্রকাশ ইউনাইটেড হাসপাতালের
২ ইউনাইটেড হাসপাতালে আগুন, ৫ জনের মৃত্যু
৩ লকডাউন শিথিল করা মানে এই নয়, অপ্রয়োজনে ঘোরাঘুরি করব : তথ্যমন্ত্রী
৫ ১৫ জুন পর্যন্ত বন্ধ থাকবে সকল শিক্ষাপ্রতিষ্ঠান